Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: született meg a 2303/2000. (XII. 15.) Korm. határozat, amely a 2000. évi központi költségvetés általános tartalékaiból
Paragraph Index: 249

született meg a 2303/2000. (XII. 15.) Korm. határozat, amely a 2000. évi központi költségvetés általános tartalékaiból az Egészségügyi Minisztérium fejezethez – ágazati célelõirányzatként – a rákbeteg gyermekek kezelési feltételeinek javítására 135 millió forintot rendelt. Az Egészségügyi Minisztérium a Kormány határozatának végrehajtása során hibát követett el azáltal, hogy a jelzett összeget tévedésbõl a Gyermekrák Alapítvány számlájára utalta. Mindezt tetézte, hogy az APEH – vitathatatlanul jogszerû – végrehajtási eljárásában, egy korábban jogerõs bírói ítélettel megállapított tartozás okán leemelte az Alapítvány számlájáról a minisztérium által átutalt összeg jelentõs részét. Az ennek következtében kialakult jogvita valódi elszenvedõivé éppen azok a beteg gyermekek váltak, akiknek a gyógyulási esélyeit a Kormány elõsegíteni szándékozott. Az APEH és a minisztérium tévedése a jogbiztonság követelményével, valamint a rákbeteg gyermekek egészséghez való alkotmányos jogával összefüggésben visszásságot idézett elõ független attól, hogy a tévedésbõl átutalt összeg bírói úton visszakövetelhetõ. Az országgyûlési biztos felkérte a Kormányt, hogy szerezzen érvényt az említett – alkotmányossági szempontból kifogástalan – határozatának annak érdekében, hogy a rákbeteg gyermekek kezelési feltételeinek javítására rendelt öszszeg, a polgári perek elhúzódó, és bizonytalan sikerû kimenetelétõl függetlenül is eljusson az ellátáshoz szükséges tárgyi és személyi feltételekkel ténylegesen rendelkezõ egészségügyi intézményekhez. A Kormány az országgyûlési biztos jelentésében foglaltakkal egyetértett, de az Egészségügyi Minisztérium csak 40 millió forint összegû támogatást tudott – a saját forrása terhére – megelõlegezni. OBH 1233/2002. A tisztességes eljáráshoz, és a szociális biztonsághoz fûzõdõ joggal összefüggõ visszásságot okoz a nyugdíjbiztosítási igazgatóság, ha nem tájékoztatja az orvosi bizottság véleménye szerint 50 százalékos munkaképesség-csökkent panaszost, a rokkantsági nyugdíját megszüntetõ határozatában a rendszeres szociális járadékra jogosultság feltételeirõl, és nem hívja fel figyelmét arra, hogy azt írásban kell igényelnie. A panaszos 2001. december elején szóban kért segítséget, majd a 2002. január 28-án érkezett beadványában azt sérelmezte, hogy a 12 éve folyó rokkantsági nyugdíját a nyugdíjbiztosító 2001. december 1-jétõl megszüntette. Az I. fokú megszüntetõ határozaton, mely 2001. október 25-én kelt, és novemberben kézbesítettek, nem kapott tájékoztatást arról, hogy milyen ellátásra lehet jogosult, valamint az igénylés módjáról. A fentiekrõl csak az országgyûlési biztos intézkedését követõen a 2001. december 27-én kézbesített másodfokú határozat tartalmazott tájékoztatást, illetõleg kézbesítették a rendszeres szociális járadék igénybejelentõ lapot. December hónapban ellátatlan maradt. Az országgyûlési biztos a tisztességes eljáráshoz, valamint a szociális biztonsághoz való alkotmányos jog sérelmének gyanúja miatt indított vizsgálatot. A vizsgálat eredményeképpen megállapította, hogy a panaszosnak a nyugdíj- folyósító igazgatóság 1988. július 1-jétõl visszamenõleges hatállyal 2001. november hónappal bezárólag folyósította a III. csoportos rokkantsági nyugdíjat. Az utolsó havi rokkantsági nyugdíj összege 31 574 Ft volt. Az OEP Orvos-szakértõi Intézet I. fokú orvosi bizottsága – 2001. október 20-án megtartott – soros felülvizsgálata szerint a panaszos állapota javult és munkaképesség-csökkenése már nem éri el a rokkantság mértékét, csupán 50 százalékos. A fentiekre tekintettel a nyugdíjbiztosítási igazgatóság 2001. október 25-én kelt határozatával, a határozat keltét követõ második hónap elsõ napjától, 2001. december 1-jétõl jogszerûen szüntette meg a panaszos rokkantsági nyugdíját. A panaszos az I. fokú határozat ellen a törvényes határidõn belül fellebbezéssel élt. A másodfokú közigazgatási eljárás során az OEP Országos Orvos-szakértõi Intézet II. fokú orvosi bizottsága

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes